SKRIFTLIG FORESPOERGSEL E-2047/96 af Martina Gredler (ELDR) til Kommissionen (19. juli 1996)

Om: En af Kommissionen finansieret rejse af slovenske journalister til atomlobbyen

Kommissionen har betalt en af atomlobbyen Foratom organiseret rejse for 15 slovenske journalister til atomkraftvaerker i Belgien (Doel), Tyskland (Brokdorf) og Sverige (Forsmark), hvorunder der blev propageret for atomenergiens absolutte ufarlighed. Ingen uafhaengig videnskabsmand blev indbudt til at tale for journalisterne, og ingen havde lejlighed til at fremsaette modpartens synspunkter. Nok ikke helt tilfaeldigt afholdtes desuden samtidigt i Slovenien et rundspoerge om det slovenske nuklearprograms fremtid. Som supplement til de spoergsmaal, der er blevet stillet Kommissionen af Carlos Pimenta og andre om dette emne, interesserer foelgende spoergsmaal mig:

Har Kommissionen haft kendskab til, at oplysningerne til journalisterne har vaeret ensidige?

I benaegtende fald, hvordan kunne dette ske? I bekraeftende fald, hvorfor blev finansieringen alligevel godkendt?

Paataenker Kommissionen personalekonsekvenser hos organisatorerne i Kommissionen?

Hvilke samlede konsekvenser drages af dette, og hvordan kan det sikres, at noget saadant ikke forekommer fremover?

Fra hvilken budgetkonto stammer midlerne til denne journalistrejse?

Samlet svar afgivet paa Kommissionens vegne af Hans Van den Broek paa skriftlige forespoergsler E-2047/96, E-2074/96, E-2075/96, E-2076/96, E-2077/96, E-2078/96, E-2079/96 og E-2113/96 (25. september 1996)

Kommissionens PHARE-program er et program, der forvaltes paa grundlag af ansoegninger. Det vil sige, at projektforslag hovedsagelig kommer fra partnerlandene selv. Samarbejdet mellem Kommissionen og den slovenske energiminister startede i 1993. I de sidste tre aar, er der blevet anvendt mere end 7,3 mio. ECU til fremme af effektiv energiudnyttelse. Nuklear energi udgoer i oejeblikket en del af den slovenske energistrategi, selv om landets maal paa laengere sigt er helt at undgaa at anvende nuklear energi. For at sikre, at rehabiliteringsforanstaltningerne i Krsko-atomkraftvaerket kom til at stemme overens med den nukleare sikkerhedspolitik i Faellesskabet, anmodede ministeren om, at en del af det samlede energibudget blev anvendt til en studietur (45 000 ECU).

De slovenske myndigheder udarbejdede en liste over deltagerne, som ud over de 11 journalister omfattede repraesentanter for den nukleare sikkerhedsadministration, det nukleare forskningscenter, den slovenske el-sektor og miljoebevaegelsen. Journalisterne deltog, fordi den slovenske nuklearsektor ikke kunne stille med et tilstraekkeligt stort antal deltagere. Eftersom ansoegningen var blevet indgivet i henhold til de saedvanlige procedurer, og den falder ind under kriterierne og maalene for PHARE-programmet, gik Kommissionen med til at tilrettelaegge besoeget. Da dette lille beloeb repraesenterede det foerste projekt ud af det samlede disponible beloeb paa 7,3 mio. ECU, som var afsat til nuklear sikkerhed, blev ansoegningen betragtet som rimelig.

Kommissionen kontaktede Foratum (Det Europaeiske Atomforum) for at lette gennemfoerelsen af de tre besoeg paa kraftvaerkerne. Foratom's medvirken var begraenset til at give adgang til de EF-anlaeg, der blev besoegt.

Den slovenske miljoebevaegelse havde tidligere, nemlig i januar 1996, startet en kampagne for at indsamle underskrifter med henblik paa at afholde en folkeafstemning om at opgive udnyttelse af nuklearkraft. Der skulle fremlaegges fyrre tusind underskrifter inden den 27. maj, 1996. Paa tidspunktet for studieturen (15.-19. april 1996) var der kun blevet indsamlet 2 800 underskrifter. Kommissionen finder det usandsynligt, at de syv artikler i den slovenske presse, der var et resultat af turen, og hvoraf kun tre viste sig at stoette nuklear energiudnyttelse, kunne forhindre indsamlingen af de manglende underskrifter.

Kommissionen mener derfor ikke, at den har hindret den demokratiske proces i en suveraen stat, og foeler ikke, at dette besoeg havde nogen indvirkning paa spoergsmaalet, om afholdelse af folkeafstemning. Formaalet med studieturen var ikke at fremme den nukleare industri, men snarere at udveksle oplysninger om de bedste fremgangsmaader med hensyn til nuklear sikkerhed. Derfor blev der ikke afholdt nogen moeder med repraesentanter for grupper, der er kritiske over for den nukleare udvikling, eftersom dette faldt uden for turens maal.

Dette er den eneste studietur vedroerende nuklear sikkerhed, som Kommissionen har tilrettelagt. I 1995 finansierede PHARE-programmet andre studieture om miljoevenlig kulteknologi og energibesparelse. Endvidere er der planlagt nye initiativer om vedvarende energi og effektiv energiudnyttelse for de kommende aar. Kommissionen er saaledes parat til at tilrettelaegge og betale for besoeg af journalister fra centrale og oesteuropaeiske lande for at oplyse dem om vedvarende energi og effektiv energiudnyttelse, naar disse lande anmoder herom, og naar det stemmer overens med disse landes prioritering.